CELEX: 62015CN0287
Language: da
Date: 2015-06-12 00:00:00
Title: Sag C-287/15: Anmodning om præjudiciel afgørelse indgivet af Consiglio di Stato (Italien) den 12. juni 2015 — Società LIS Srl og Società Cerutti Lorenzo Srl mod Abbanoa SpA

14.9.2015   
            
            
               DA
            
            
               Den Europæiske Unions Tidende
            
            
               C 302/15
            
         Anmodning om præjudiciel afgørelse indgivet af Consiglio di Stato (Italien) den 12. juni 2015 — Società LIS Srl og Società Cerutti Lorenzo Srl mod Abbanoa SpA
   (Sag C-287/15)
   (2015/C 302/20)
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Società LIS Srl og Società Cerutti Lorenzo Srl
   
      Sagsøgt: Abbanoa SpA
   
      Præjudicielle spørgsmål
   
   
            
               1)
            
            
               Er det foreneligt med artikel 45, stk. 2, litra a) og b), i direktiv 2004/18/EF af 31. marts 2004 (1), at blot en ansøgning om tvangsakkord, som debitor har indgivet ved den relevante retsinstans, bevirker, at virksomheden anses for at være »under behandling«?
            
         
            
               2)
            
            
               Er det foreneligt med den nævnte bestemmelse, at debitors erkendelse af, at virksomheden er insolvent og vil indgive ansøgning om »blanko«-tvangsakkord (med de ovenfor præciserede kendetegn), anses som grund til udelukkelse fra deltagelse i udbudsproceduren ved anlæggelse af en vid fortolkning [org. s. 20] af begrebet »under behandling« i den nævnte EU-bestemmelse (direktivets artikel 45) og den omhandlede nationale bestemmelse (artikel 38 i lovdekret nr. 163/2006)?
            
         
            
               3)
            
            
               Er en bestemmelse såsom den nævnte artikel 53, stk. 3, i lovdekret nr. 163 af 16. april 2006, hvorefter en virksomhed kan deltage i en udbudsprocedure ved at benytte sig af en »udpeget« fagmand, der ifølge national retspraksis ikke kvalificeres som tilbudsgiver og således ikke må benytte sig af andre enheders kapacitet, forenelig med artikel 48 i direktiv [2004]/18/EF af 31. marts 2004?
            
         
      (1)  Europa-Parlamentets og Rådets direktiv Nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).